Kas Trumpi toetajaid on?
TEE AMEERIKA JÄLLE VÄGEVAKS!
Aitäh kõigile.
Suur tänu.
TRUMPI 2016. AASTA VALIMISÜRITUS PÄEV ENNE VALIMISI
Et siis...
Ma olin lennukis ja mulle anti kiri,
mille saatis treener Belichick.
Me helistasime talle
ja küsisime, kas Trump võiks selle kirja
New Hampshire'is ette lugeda.
Ta ütles, et muidugi, kui tahan.
Ta kirjutas: „Õnnitlen vapustava kampaania eest.
Te olete saanud hakkama uskumatu,
kallutatud ja negatiivse meediaga...
ja tulite sellest välja...
imehästi.
Loodetavasti on homsetel valimistel
hea võimalus Ameerika jälle vägevaks teha.“
Tee Ameerika jälle vägevaks!
„Parimate soovidega, et homme tuleks hea tulemus...
Bill Belichick.“
U-S-A! U-S-A! U-S-A!
Eile õhtul luges Trump ette
Patriotsi treeneri Bill Belichicki toetuskirja.
Kas kõigist asjadest, mida riietusruumist eemal hoida,
pole poliitika esikohal?
Seda poleks ma osanud Belichickist oodata,
sest tavaliselt ei räägi ta üldse mitte millestki.
Meediale ei ütle sittagi. Riided selga ja minema.
Me ei taha sinu suust midagi kuulda.
Te olete riietusruumis alati rääkinud,
et avalikult ei tohi rääkida, see vaid segab.
Miks te otsustasite
teha avaliku avalduse, mille lubasite Donald Trumpil ette lugeda?
Minu suhted Donald Trumpiga pole poliitilised.
Ma tundsin teda ammu enne seda, kui ta poliitikasse läks.
Nii et... Donald oli sõber ja...
Ma kirjutasin isikliku kirja.
Kui see kiri välja tuli,
siis oli mul tunne, et oleme tüssata saanud.
Bill rääkis alati, et meil pole vaja meedias erinevatest asjadest rääkida.
Ka minul oli arvamusi, mida ma oleksin tahtnud jagada,
aga austusest meeskonna vastu hoidusin sellest.
Minu arust oli see väga silmakirjalik.
Patriotsis austatakse mehi, kellega sa koos töötad,
ja meeskond on alati tähtsam.
See on meie klubi vundamendiks.
Minu arust polnud tal sel ajal mängijatega nii head sidet,
mõistmaks, et see vajutab
sügava jälje ka riietusruumile.
Nad viisid lõpule Super Bowli ajaloo suurima tagasituleku.
2016. aasta hooaja lõpuks
saavutas Patriots ajaloolise Super Bowli võidu.
Aga selle asemel, et klubi vundamenti kindlustada,
hakkas meeskond hoopis vaikselt lagunema.
TŠEMPIONID
Ja me nägime järgmise aasta vältel, kuidas suhted murenema hakkasid
ja nauding vähenes.
Ja teatud määral oli kõik liimist lahti.
„ME KÕIK OLEME PATRIOODID“ ROBERT KRAFT
Sellest, kuidas hooaeg algas,
ja lõpuni välja,
võin ma öelda, et see Super Bowli võit
oli kahtlemata kõigist kõige magusam.
Ja kui see oli teie arust magus,
siis vaadake, kuni näete, mis meil järgmiseks kavas on.
Me ei paku magustoiduks traditsioonilist kamraadikooki,
vaid me pakume autasu, mis on karaatidega kaunistatud.
Super Bowli tšempionid, avage nüüd oma sõrmused.
Ma lubasin teile,
et me toome selle karika koju.
Ja me tõime selle koju. Las käia!
Las käia!
Pärast selle Super Bowli võitu
kinnistas Tom Brady endale jäädavalt Patriotsi mängujuhi koha.
Ja järgmistel kuudel võis aru saada,
et Tom kavatseb elada nii, kuidas ta enda arust
võis oma saavutustest viimast võtta.
Tom muretses vähem seepärast, mis oli Billi arust normaalne,
ja tegi oma värki.
Ja kõik nägid Brady tööstusharu plahvatust ja levimist.
Ma armastan jalgpalli
ja tore on seda siin Tokyos teiega jagada.
Mis aitab teil praegusel tasemel veelgi paremaks saada?
Raske töö, pühendumine,
ja see, kui te ei lase kellelgi öelda, et miski on võimatu.
Ma olen praegu palju kiirem,
kui jalgpallikarjääri alguses.
Oled 40-aastaselt kiirem, kui 18-selt? - Jah.
Kui üldse leidub võluvalem,
leiate te selle Gillette'i staadioni lähedalt jõusaalist.
Selle nimi on TB12 sporditeraapia keskus.
TB12 ettevõtte hoone
oli Tomile uutmoodi sõltumatuse väljendus.
Tommy ei arvanud enam, et meeskond peab alati põhiline olema.
Kui see juhtus,
tekkis Billiga teatud määral pingeid.
Eriti seoses Tommy ja Alex Guerrero läbisaamisega.
Kas oleme valmis?
Lihtsalt labajalad, siis sääred, kaks erilist kohta ja käsivars?
Väga hea. Alustame selili.
Sa mudid täna korralikult.
Sinna on midagi jäänud.
Mul on Tomiga väga eriline läbisaamine.
Olgu, vabamalt.
Manuaalteraapial on füüsiline pool,
lisaks ka emotsioonid sellest, et aitad kellelgi valust vabaneda,
mis tekitab teatud sideme.
Seda kutsutakse hingesuguluseks.
Nii on hea.
Sellest arenes sõprus, siis peresuhe, siis vendlus.
Mustikavaht?
Mis see on? - Hea segu tuli.
Aastatega puhkesid mu suhted Alexiga õide.
Tihtilugu aitas Alex mul keerulistest aegadest üle saada,
füüsiliselt, vaimselt, emotsionaalselt.
Ma mäletan, et 2004. aastal oli mul küünarnukivalu,
ja ma ei suutnud treeninglaagris sööta.
Kurat võtaks, ärkame üles!
Mängujuhid on 12 päeva jutti palli loopinud, see väsitab ära.
Ma ei saanud arstidelt mingisugust abi.
Aga kui ma esimest korda Alexiga kohtusin,
kadus mu küünarnukivalu ja igasugune valu.
Ma küsisin: „Kuidas sa seda tegid?“
Meie meetodi tuumaks on paindlikkus.
Ma usun, et kui lihased paindlikud püsivad,
taluvad need suuremat koormust.
Aga kui lihased on pingul või piiratud, peab koormus kuskile minema.
Koormus kandub pahkluu-, põlve- või puusaliigesesse,
nimmepiirkonda, mis tihti valutab.
Kui tihti sa paindlikkusetrennis käid?
Võimalikult tihti.
Ma töötan Alexiga vähemalt viis-kuus päeva nädalas koos.
Tom tuli varakult ja hakkas sellesse uskuma.
Aastad on möödunud ja selle mõju on nüüd näha.
Ta mängib 40-aastaselt tipptasemel.
40 on ainult number.
Me asusime sellele teekonnale koos.
See on tervisega aktiivselt tegelemise teekond.
Ja ajapikku julgustasin ma kõiki teisi meeskonnakaaslasi seda tegema.
Minu arust tuleb kõike mõõdukalt võtta.
Tugevust on vaja,
aga paindlikkust ja nõtkust ka. Vaja on...
Ma pole raskuste tõstmise vastu. Kõik arvavad seda.
Raskused on koos paindlikkusega optimaalsed. Seda on vaja.
Minu arust tuleb treenides lõppeesmärgiga arvestada.
Sa pead tugev olema, Jules. Vaata seda.
Sa pead tugev olema.
Ma ütlesin, et see sobib mulle.
Küünarnukivalu vaevas terve elu, aga enam mitte.
Ma olen oma õlaga mitusada tuhat korda palli visanud,
aga kui selle MRT teha, paistab see puutumatu.
Sel hetkel laulis Brady hosiannat kõigele,
mida Alex oli ta heaks teinud.
Ja järsku tegeles Guerrero juba paljude mängijatega,
ka Rob Gronkowskiga.
Aga kui Belichick sellest kuulis,
lendas majal lausa katus pealt.
Tere tulemast treeninglaagrisse.
2017. AASTA TREENINGLAAGER
Aasta enne seda sai kops viga
ja ma nihestasin selga, nii et see hooaeg lõppes varakult.
Nii et tagasi tulla oli väga raske.
Hooaegade vahe oli kohutav.
Treener Belichick rääkis mulle, et ma ei ole tasemel,
jätan aeglase ja kohutava mulje.
Bill tahtis mind juba välja arvata.
Pärast seda läksin ma TB12, ja uskuge mind,
juba paari sessiooni pärast hakkasin vahet tunnetama.
Hästi, vabalt. Tubli töö.
Mu selg vabanes pingest ja valudest.
Treeningutel hakkas kiirus tagasi tulema.
Ma ütlesin: „Püha pask, see on ime!“
Aga see, et ma Tom Brady meetodit kasutasin,
ei meeldinud kõigile.
Oli päris huvitav, et kui Rob Gronkowski hakkas TB12 meetodit kasutama,
siis Brady ja Alex Guerrero ei tõstnud pidevalt raskusi.
Gronk ütles ka, et ei tee kükke,
kui Patriotsi jõutreeningu treenerid seda palusid.
SIis ütles Belichick teiste mängijate kuuldes Gronkile:
„Sa ei tee kükke, ainult venitad neid kummipaelu.
Mõni ime, et sind väljakul tuuseldatakse. Sa oled nõrk.“
Billi arust oli köögis liiga palju kokki.
Kui hoones tegutses teine Patriotsiga mitte seotud professionaal,
siis ma mõistan, et Patriotsi treener
võis suuremaid pingeid kogeda.
Guerrero põhimõtteliselt
tegi Belichicki jõutreeningu treenereid maha.
Ja Alex Guerrero puhul oli keeruline,
et tema minevikus oli aegu,
mil teda peeti õhumüüjaks, šarlataniks.
Ta esitles ennast arstina, aga ta pole seda.
Jah. - Ta väitis,
et suudab surmatõbesid ravida.
Tõestust polnud. - Ei.
Nüüd tegeleb ta mitme mängijaga. - Jah.
Ja treenerid olid kindlasti endast väljas,
sest nad ei uskunud sellesse.
Mängijad võivad majast väljas kellega tahes rääkida.
Aga maja sees ei saa keegi vastandlikku nõu anda,
treenerite soovitusi eirates,
jõutreeningu töötajate soovitusi eirates.
Sellist segast sõnumit edastada.
New England Patriots võttis Tom Brady treenerilt,
äripartnerilt ja lähedaselt sõbralt Alex Guerrerolt mitu õigust ära.
Guerrerol ei lubata enam klubis peale Brady teisi mängijaid ravida
ja kuuldavasti ei lubata teda enam Patriotsi lennukitesse.
Guerrero juurdepääs väljakule on samuti ära võetud.
Kuidas sa reageerisid, kui Bill sulle ütles,
et Alex sai väljaku- ja lennukikeelu?
Ma pole sinu küsimusega nõus.
MÄNGUJUHT
Ma ei tea, millest sa räägid.
Kust sa tead, mida ta ütles?
Kas see tähendab, et uudis tema juurdepääsu...?
Ma ei ütle midagi. Kust sa tead, et ta midagi ütles?
Sa ei tea sellest midagi.
Ma vestlen temaga tihti. Need on meie privaatsed jutud.
Ja keegi ei tea, millest me räägime.
Kumbki meist pole sellest avalikult rääkinud.
See olukord tekitas palju vaenulikkust.
Ja see oli nii rumal, sest Alex on hämmastav mees.
Ta hoidis mind tervena. Kui ma vaatan...
Ma poleks suutnud ka 12 aastat jalgpalli mängida
ilma tema pühendumiseta mulle ja tiimile.
Aga kiituse asemel teda süüdistati.
Ma mõtlesin, mis inimestel küll viga on.
PATRIOTSI DÜNASTIA OHUS?
Alexi ja Patriotsiga oli palju kära,
mida ma eriti ei mõistnud.
Ma küsisin: „Tom, miks sind tänitatakse,
kui sa oled 40-aastane, aga statistika on sul selline,
nagu oleksid 23-aastane?
Sa oled ikka liiga parim mängujuht.“
Ma ei saanud sellest aru. Ja tema ei osanud ka vastata.
Ta ütles: „Rob, mul endal pole ka halli aimugi.“
Kas Brady ja Belichicki vahel on ikka kõik hästi?
Ma ei tea, kuidas seda küsimust vältida,
sest me teame Tom Brady puhul,
et tavaliselt on ta suhteliselt ja teadlikult vaoshoitud
oma elust ja siseringist rääkides,
aga nüüd on Alex Guerrero selle keskmes.
Ta on Tom Brady guru.
Tema veenis Tom Bradyt... - Avokaadot sööma?
Jah, tema on avokaadokokteili meister. - Just.
Tom Brady arvab, et mängib ka veel sajaselt.
Minu arust on see territooriumilahing.
Guerrero lugu oli võimuheitlus.
Brady püüdis ennast maksma panna
ja Belichick klammerdus võimu külge.
Tuleb mõelda nende minevikule.
Mäng on läbi ja Patriots võitis Super Bowli!
Mis sa kostad, kullake? Mis sa kostad?
Alguses pidas Brady Belichicki oma mentoriks,
keda ta üdini imetles ja usaldas.
See on näide teineteisesse uskumisest.
Ja minu treener on mind alati toetanud.
Unistus täitus.
Ta ütles täpselt seda, mida Bill tahtis.
Ja hooaja jooksul oli ta valmis Bill Belichicki peksupoisiks olema.
Talumatu.
Teeme uuesti. Uus kobar ja uus katse, Brady.
Kui Belichick ütles, et miski on meeskonnale hea, siis Brady tegi seda.
Aga nüüd, 15 aastat hiljem,
hakkas Brady iseseisvuma
ja Bill oma võimu kaotama.
Mitte ainult Guerreroga.
Hooaja keskel oli ka Jimmy Garoppolo vahejuhtum.
Alustame täna vahetusega, mida keegi ette ei näinud.
Patriots vahetas Jimmy Garoppolo San Francisco 49ersiga.
Tundus, et Garoppolot koolitatakse Tom Brady järeltulijaks.
Mina usun, et treener Belichick oli valmis ilma Tom Bradyta jätkama.
Ja hr Kraft, kes pidas Tom Bradyt oma pojaks, ütles Belichickile:
„Sa pead Jimmy Garoppolost loobuma.“
ÄRISALADUSED
Mina ei palunud tal seda teha.
Ma ütlesin ainult Billile, et me ei vaheta Bradyt kunagi välja,
nii et... see muutis asja pisut piinlikuks.
Bill Belichick leinas pärast Garoppolo väljavahetamist.
Ta kaotas nagu oma parima sõbra mängujuhi rollis.
Võis tajuda, et lõhe Brady ja Belichicki vahel...
rebenes laiemaks.
Kas te kohtute ikka Tomi ja mängujuhtidega
iga nädal, nagu te olete seda teinud...
põhimõtteliselt igal aastal?
Ma kohtun kogu aeg kõigi mängijatega.
Kuidas te kirjeldaksite enda ja Tomi läbisaamist
ja teie töösuhet?
Kas midagi on tänavu muutunud?
Iga aasta on erinev.
Me vestlesime paljude 2017. aasta hooaja veteranidega.
Paljud nimetasid seda enda kõige keerulisemaks hooajaks.
Miks see nii oli?
Ma ei tea. NFL-is on iga hooaeg keeruline.
Te peate neilt küsima, miks nad seda ütlesid.
Terve aasta olid Tom ja Bill
nagu üksteisega kaklevad lapsevanemad.
Alati oli nii palju pingeid.
Niipea, kui ukse avasid,
siis oli tagumik pingul.
Kõndisid ringi ja surusid kannikaid kokku.
Selline tunne oli. Ma arvasin, et ainult mina tunnen seda. Aga küsisin teistelt.
Sel aastal tundsin ma mängijana,
kuidas pinged paisusid.
See oli lihtsalt imelik. Seda võis tunda.
Seda võis lihtsalt tunda
inimestes, iseendas, meeskonnas.
See oli raske aasta.
Mitte ainult seepärast, mis kulisside taga toimus, hoone sees.
Aga ka sellepärast, mis terves riigis ühiskondlikult toimus.
Tundus, et igal pool on pingeid.
Me oleme oma riigi üle uhked.
Me austame oma lippu.
Kas poleks hea näha, kui mõni NFL-i klubiomanik
meie lipu lugupidamatut kohtlemist nähes
ütleks: „Koristage see raibe kohe väljakult, välja, ta on vallandatud!
Ta on vallandatud!“
Kui Trump hakkas NFL-ist rääkima,
olin ma šokis, et Ühendriikide president
ründab peamiselt mustanahalisi mängijaid,
kes riigihümni ajal ühele põlvele laskusid.
Nad avaldasid rahumeelselt meelt ebavõrdsuse vastu.
Minu arust on see lugupidamatus meie riigi vastu.
Ma ütlesin, et vaadaku, kas mõnes teises riigis meeldib rohkem.
Trumpi mõtteavaldused ajasid mind vihale.
Aga meid peeti sel ajal Trumpi tiimiks.
Trump oli meie klubi kolme kõrgeima ametiisikuga sõber või sõbralikes suhetes.
Kraft oli tema sõber.
Tomil oli tema müts kapis.
Bill kirjutas talle kirja.
Kui meeskonna esindusnäod
toetavad individuaalselt midagi, mis pole meeskonnaga kuidagi seotud,
langeb see meeskonnale kaela ja on kõigile koormaks.
Nii et kui Trump meid raibeteks kutsus, küsisid kõik terves riietusruumis:
„Mida me riigihümni ajal teeme?“
Suundume nüüd väljakule, kus kõlab riigihümn.
Tõuske!
See on häbematu. Nad peaksid seisma.
Mulle meeldis presidendi jutt.
Kui sa oma riigi auks ei seisa, saad kinga.
Belichick ja Kraft peaksid midagi ette võtma. Nad vallandama.
Selle mõju oli kohe kuulda. Neid pahameeleavaldusi.
Ja kui me arvame, et see on enamiku Patriotsi fännide suhtumine,
siis nad ei tunne mängijaid.
Need mehed, keda nad seal toetavad, kelle särke nad ostavad...
Nad ei tunne meid.
Kõik käisid äratrööbatult tööl. Oli selline tunne, et jube raske on.
See on unikaalne aeg ja koht, aga me anname endast parima.
Me otsustame käigupealt. Ja me võidame seda tehes.
Aga sellega on nii, et Patriotsis mängides
tundsime me igal aastal, et võime meistritiitli võita.
Ja kui selline tunne on sees, siis ütlevad kõik iseendale:
„Püüame meistritiitli võita.“
Saate aru? Lihtsalt teed oma tööd.
Poisid, tuleb oma tööd teha.
Lihtsalt katke oma meest.
Tehke seda, mida peate tegema.
„Tee oma tööd.“
Ühest küljest on selles midagi imetlusväärset.
See on väga koomale tõmmatud Ameerika idee.
Et töö on põhiline.
Aga see on ka masendav.
Brady on keskel.
Burkhead stardib ja võitleb.
Touchdown.
Järjekordne võit on käes.
Neliteist võõrsil kohtumist järjest.
Nad lihtsalt võidavad.
Brady. Gronk püüab ta söödu.
Ta on parim mängujuht. Liiga parim mängija.
Ja nad tegid seda naeratamata.
Nad tegid seda iseloomu välja näitamata.
Iga nädal on tähtsamad mängud.
Me mängime enama nimel.
Mängud on tähtsamad. Suhtuge neisse sedasi.
Väga asine suhtumine.
Väga külm.
Rõõmutu.
Brady otsib väravatsoonis kohta.
Ja ta teeb touchdown'i!
Lihtne New Englandi touchdown.
Ja Patriotsi ootab finaalring.
Isegi finaalringi jõudes ei kutsutud kedagi peole.
Mingit tähistamist polnud.
Kuule, tee oma tööd, eks? Mine ja tee värav.
Brady söödab.
Touchdown, Amendola.
Belichick on sillas.
Jah, Belichick rõõmustab.
Kell jõuab nulli
ja Patriots läheb jälle Super Bowlile.
Kas sa arvasid, et juhtub midagi muud?
Lõppude lõpuks ühendas seda meeskonda
lihtsalt idee,
et see kõik on seda vaeva väärt...
kui me võidame.
Inimesed, tulge külma käest
US Banki staadionile Minneapolise kesklinnas.
Philadelphia kohtub New Englandiga 52. Super Bowlil.
Ja nüüd, AFC tšempionid,
New England Patriots.
Patriots alustab seda mängu
viie Super Bowli võidu ja seitsmes mängus osalemisega.
Iga kord on nende treener olnud Bill Belichick
ja mängujuht Tom Brady.
Bill Belichick ja Tom Brady on NFL-i ajaloo kõige edukam tandem.
Aga viimasel ajal on Patriotsi ümber palju kära olnud
ja see pole vaibunud.
Ma mäletan, et tundsin enne seda mängu,
et mul on pikk aasta olnud.
Selle aasta kohta ütlevad mängijad:
„Võibolla ma ei armastanud seda mängu nii, nagu vaja.“
Aga see ei muutnud meie soovi tiitlit võita.
Meie lõppeesmärk jääb samaks.
Võita meistritiitel, võita Super Bowl.
Mulle öeldi, et seda kõnet saan ma ühe korra elus pidada!
Aga me oleme tagasi, mehed!
Ma mäletan, et valmistusin,
püüdsin meeskonda ergutada, upitada, teha seda, mida tavaliselt teen.
Me domineerime, halastamatult.
Domineerime kolme juures!
Domineerime!
Me ei teadnud, et näeme kohe
ühte kõigi aegade suurimat New Englandi mõistatust.
Malcolm Butler on väljaku kõrval emotsionaalne.
Ma olin väga emotsionaalne.
Ma tundsin, et mind ei kohelda õigesti,
sest ma sain alles mängupäeval teada,
et mind ei panda väljakule.
Ma sain Bill Belichickiga rääkida
ja küsisin, miks Malcolm Butler algkoosseisus pole
ja miks Butlerit kaitses pole, ja ta ütles:
„Ma tegin otsuse, mis annab suurima võiduvõimaluse.“
Kui mulle oleks enne mängu öeldud:
„Malcolm Butler ei osale.
Kas see aitab sul võita?“ oleksin vastanud, et ei.
Sel aastal oli 98% kohtumistest
Malcolm koos meiega väljakul kaitses.
Ja kolm aastat varem, 49. Super Bowlil,
päästis ta mängu.
Vaheltlõige! Malcolm Butler lõikab!
Malcolm Butler, uskumatu!
Kõik mängijad olid veendunud,
et Malcolm oleks pidanud osalema, aga see pole meie otsus.
Ja lõpuks me usaldame oma treenerit.
Kaks nädalat kõmu. Nagu kuulus John Madden ütles:
„Nüüd on aeg mängul puhkeda.“
Brady alustab rünnakut.
Vasakul on tühjus.
James White jõuab 10. jardini ja väravatsooni välja.
Touchdown, Patriots.
Andke minna!
Kui värava tegime,
ütlesin Billile: „Nad ei suuda meid peatada.“
Aga mida aeg edasi,
seda rohkem väljus mäng kontrolli alt.
Nad söödavad taha.
Trey Burton viskab... Püütud, touchdown!
Vau!
Philly värav...
Brady. Püütud!
Gronkowski tegi touchdown'i.
Siis jälle meie värav.
Mõlemad meeskonnad teenisid palju punkte ja jarde.
Mõtlesin, et tont võtaks, kas lõpuminut otsustab tõesti kõik?
Sööt jõuab 23 jardi joonele.
Agholor murrab läbi ja saab esimese down'i.
New England Patriotsi kaitse
on selle tempoga raskustes.
Butler on ikka veel pingil. Ta pole täna platsile saanud.
Mängu kulgu vaadates tundus,
et teda oleks väljakul vaja.
Kas saaks ta äkki välja tuua, et rohkem mitte kaotada?
Pettekas Blountile.
Foles viskab mööda äärejoont. Püütud, esimene down.
Kurat!
Nad said kaitses lutti.
Ja Bill ei pannud teda mängu.
See polnud ta taseme pärast.
Ta oli terve hooaja igas mängus olnud.
Kõik vaatasid, et mis toimub.
Miks Malcolm Butler pingile jäi?
Mul pole selle kohta siiamaani mitte mingisugust infot.
Rääkisin treenerite ja teiste mängijatega.
Keegi meist ei kuulnud, mis juhtus, või miks see juhtus.
Minult küsitakse siiamaani: „Miks sa Super Bowlil ei mänginud?“
Ütlen, et ei tea, treeneri otsus.
Aga asi on selles, et ma tõesti ei tea.
Tõesti ei tea.
Mind jäeti vaatama, kuidas meeskond kannatab,
teades, et saaksin neid aidata.
Mitte sekundikski.
Sööt väravatsooni ja see on...
Jah, touchdown!
Bill Belichick vaatab, kuidas ta kaitse sõelapõhjaks tehakse.
2017. aasta hooajal
mängis Malcolm Butler 98% lahtivisetes.
Miks ta Super Bowli ajal ainult korraks väljakule sai?
Matt, me rääkisime sellest.
Ma ei küsinud selle kohta.
Mulle on räägitud,
et toimus midagi isiklikku
Billi ja Malcolmi vahel, mis polnud jalgpalliga seotud.
Poisid, teeme nüüd oma tööd. Vaadake, mis kombinatsioone me näitame.
Teeme oma tööd!
Mulle tundus alati, et kõik Billi otsused
sündisid alati meeskonna huvidega arvestamisest
ja emotsioonide vältimisest.
Aga Malcolmiga tegi ta midagi vastupidist.
Vahe on üks punkt. Kell muudkui tiksub.
Philadelphia Eagles püüab suurt mängu võita.
Sööt püüti, ja otse väravatsooni!
Tehtud!
Eagles võitis New England Patriotsi!
Konfetid on õhus,
ja need on rohelist värvi.
Ma mäletan, et olin väljakult lahkudes segaduses.
See oli sel hetkel meie elu tähtsaim mäng,
aga Malcolm polnud väljakul.
See ajab mind siiamaani närvi.
Sest me tegime, mida suutsime.
Tom söötis üle 500 jardi,
mida polnud Super Bowlil kunagi varem tehtud.
Me olime väljakul ja panime oma kehad mängu,
oma pead mängu kõigi sõprade, perekondade, tiimikaaslaste eest,
aga ei mingit selgitust, miks...
Mulle tundub, et meid tüssati seal, ja ma ei...
Ma ei häbene seda öelda.
Kui me Philadelphia Eaglesile kaotasime,
ütlesin, et aitab. Nii paljud mehed ütlesid
pärast mängu duši all: „Nii hea, et see kuradi hooaeg läbi sai.
Mina tõmban nüüd leebet.“
Pärast seda Super Bowli...
Ma pole kunagi olnud jubedamas
ja rohkem muserdatud...
riietusruumis.
Oli päris selge, et Belichick on meeskonda kaotamas,
ja et paljud rahulolematud mängijad
lahkuvad enne uut hooaega.
Ka Malcolm Butler.
Ta tegi hüvastijätupostituse ja...
Brady kommenteeris seda väga positiivselt ja armastavalt.
ÄGE OLED, MALCOLM. USKUMATU MÄNGIJA JA SÕBER. ALATI!!!
Ta paistis väga hästi mõistvat
Malcolmi õnnetut olukorda, mis iganes see oli.
Ja Danny Amendola, kes oli tiimi püsiliige ja püüdja,
kellega Brady hästi läbi sai, lahkus ka.
Sel hetkel kommenteeris Gronk
mingi Danny Amendola postituse all:
„Ole vaba, ole õnnelik.“
See jättis mässu mulje!
HÄSTI ÖELDUD, GRONK!!!
See oli torge treener Belichicki pihta,
sest tundus, et keegi ei saanud
ennast terve selle aasta Patriotsis soovitud küljest näidata.
Läks!
See oli imelik. Jalgpall on niigi stressirohke.
Miks pingeid kruvida, kui me teeme juba kõike, mis võimalik?
See oli lihtsalt nii tarbetu.
3 PÄEVA PÄRAST 52. SUPER BOWLI
Hästi, poisid?
Niisiis... Mis tunne sul on?
Tunne on...
See on pingeline küsimus.
See on suur pühendumine.
Ma olen sellele 18 aastat oma keha ja kogu energia andnud.
Aga milleks me seda teeme?
Miks me seda teeme ja kelle heaks me seda teeme?
Miks me seda teeme?
Need küsimused vajavad vastuseid,
mis peavad ka veenvalt kõlama.
Kui sul enam veendumust pole, peaksid ilmselt midagi muud tegema.
Sel hetkel...
oli Tommy endast väljas.
Ta on meile aastate jooksul palju ohvreid toonud.
Ja ta tundis, et teda ei hinnatud.
Ma sain aru, et lõpp on lähedal,
ja püüdsin seda nii hästi koos hoida, kui suutsin.
Tõlkinud Janno Buschmann